Հայ գիտնական, ՀՀ Հանրային խորհրդի տնտեսական զարգացման և ներդրումների ենթահանձնաժողովի նախագահ Արմեն Ավագյանը արժանացել է 1899 թվականից գործող ԱՄՆ-ի Մարքիուսի «Ով ով է» («Marquis Who's Who») հրատակության հիմնադրի անվան՝ «The Albert Nelson Marquis Lifetime Achievement» բարձրագույն մրցանակին՝ իր ոլորտում երկարատև համաշխարհային առաջնորդության ու գերազանցության համար: Մինչ այդ Արմեն Ավագյանի կենսագրությունն 8 տարի անընդմեջ (27-34 թողարկումներ) ներառվել էր հրատարակության տարեգրքերում: Նրա կենսագրությունն ընդգրկված է նաև ԱՄՆ և Մեծ Բրիտանիայի (Քեմբրիջ) «XXI դարի 2000 նշանավոր մտավորականներ», «XXI դարի ակնառու ինտելեկտուալներ», «Միջազգային կենսագրությունների բառարան» և «XXI դարի մեծ մտածողներ» գրքերում: